open-index/open-wikipedia-markdown huggingface dataset:
এনডাব্লিউএ ওয়েস্টার্ন স্টেটস হেরিটেজ চ্যাম্পিয়নশিপ

দ্য **এনডাব্লিউএ ওয়েস্টার্ন স্টেটস হেরিটেজ চ্যাম্পিয়নশিপ (বাংলাঃ** এনডাব্লিউএ পশ্চিমা রাজ্যসমূহের ঐতিহ্যবাহী শিরোপা**)** যুক্তরাষ্ট্রের পেশাদার কুস্তি সংস্থা জোট *ন্যাশনাল রেসলিং এলাইয়েন্সের* একটি স্বল্পসময়ের জন্য সক্রিয় পেশাদার কুস্তি শিরোপা ছিল। শিরোপাটি ১৯৮৭ সালে ইউনিভার্সাল রেসলিং ফেডারেশনে একটি প্রতিযোগিতার মাধ্যমে উদ্ভূত ও পরবর্তীতে অপর কুস্তি সংস্থা *জিম ক্রোকেট প্রমোশনে*  শিরোপাটির জন্য লড়াই ও প্রতিযোগিতা হতো। ১৯৮৯ সালে *ন্যাশনাল রেসলিং এলাইয়েন্স* শিরোপাটি পরিত্যক্ত করে।

শিরোপাটি মাত্র দুইজন কুস্তিগির ধারণ করেন- ব্যারি উইন্ডহ্যাম ও ল্যারি বাইস্কো। নিষ্ক্রিয় হওয়ার আগে ল্যারি এই শিরোপাটি সর্বোচ্চ ৩৬২ ধরে রাখেন, যা এই শিরোপার জন্য সর্বোচ্চ দিন ধরে রাখার রেকর্ড হিসেবে বিবেচিত।

২০১৫ সালে *ন্যাশনাল রেসলিং এলাইয়েন্স* ও *ভেনডেটা প্রো রেসলিং* যৌথ উদ্যোগে *এনডাব্লিউএ ওয়েস্টার্ন স্টেটস চ্যাম্পিয়নশিপ* (প্রায় একই)শিরোনামে আরেকটি নতুন শিরোপা উদ্বোধন করে। এই শিরোপার জন্য ব্যবহৃত বেল্টটি ১৯৮৭ সালের মূল শিরোপার বেল্টের নকশার সাথে সমরূপ বৈশিষ্ট্য সম্পন্ন। এই শিরোপাটিকে মাঝে মাঝে প্রচারের ক্ষেত্রে 'এনডাব্লিউএ ওয়েস্টার্ন স্টেটস হেরিটেজ চ্যাম্পিয়নশিপ*<nowiki/>*' হিসেবে পরিচয় করিয়ে দেয়া হতো। এছাড়াও এই নতুন শিরোপাটির ইতিহাস বর্ণনা করার সময় পূর্বের শিরোপার ধারকদের কৃতিত্ব দেয়া হতো।

## শিরোপা ইতিহাস

## আরো দেখুন
* ডাব্লিউডাব্লিউএফ কানাডিয়ান চ্যাম্পিয়নশিপ
* ডাব্লিউডাব্লিউএফ নর্থ আমেরিকান চ্যাম্পিয়নশিপ
* ডাব্লিউডাব্লিউডাব্লিউএফ ইউনাইটেড স্টেটস হেভিওয়েট চ্যাম্পিয়নশিপ

## তথ্যসূত্র

বিষয়শ্রেণী:পেশাদার কুস্তির চ্যাম্পিয়নশিপ
আলী আল খুদাইর

**আলী আল খুদাইর** (  , **আলী বিন আল খুদাইর**, বা **আলী বিন আল খুদায়ের** নামেও পরিচিত) একজন সৌদি আরবের আলেম ও পণ্ডিত। ২০০৩ সালে তাকে গ্রেপ্তার করা হয়েছিল। তাকে তার শিক্ষক, আলেম হামাউদ আল-আকলা আল-শুয়েবির নাম অনুসারে “আল-শুয়ায়েবী বিদ্যালয়ের” সদস্য বলা হয়েছে। 

## গ্রেপ্তারের আগে
আলী আল খুদাইর একাধিক সৌদি-আরব চিন্তাবিদদের বিরুদ্ধে ফতোয়া জারি করেছিলেন, তন্মধ্যে তুরকি আল-হামাদ, মনসুর আল-নকিদান এবং আবদুল্লাহ আবুসামহ তাদেরকে কাফের বলে ঘোষণা করেছিলেন। 

নিউ ইয়র্ক এবং ওয়াশিংটন ডিসি-তে ১১ সেপ্টেম্বরের হামলা পরে, তিনি তার অনুগামীদের আক্রমণগুলিতে আনন্দ করার আহ্বান জানিয়ে একটি ফতোয়া জারি করেছিলেন যা এই হামলার ন্যায্যতা "মুসলমানদের হত্যা ও স্থানচ্যুত করে, তাদের বিরুদ্ধে মুসলমানদের শত্রুদের সহায়তা করে, ধর্মনিরপেক্ষতা ছড়িয়ে দেওয়া, জোর করে জনগণ ও রাষ্ট্রের বিরুদ্ধে নিন্দা চাপানো এবং মুজাহিদীদের উপর অত্যাচার করা আমেরিকান "অপরাধ" তালিকাভুক্ত হয়েছিলেন।" 

## গ্রেপ্তারের পরে
২০০৩ সালের মে মাসে রিয়াদে আবাসিক যৌগের আত্মঘাতী বোমা হামলার ঘটনায় ৩৪ জন নিহত হওয়ার পর তিনি ২০০৩ সালের মে মাসে সৌদি-আরবের মদিনায় গ্রেপ্তার হন।  আইন-আল-ইয়াকিনের মতে তিনি তিনজন আলেমের মধ্যে একজন ছিলেন যারা ফতোয়া জারি করেছিলেন - যে লড়াইয়ের সময় নিরাপত্তা কর্মীদের হত্যা "হালাল" বা জায়েজ বলে ঘোষণা করেছিল। `  গ্রেপ্তার হওয়া আরও দু'জন আলেম হলেন নাসের আল-ফাহাদ এবং আহমদ আল-খালেদী।

গ্রেপ্তারের পরের দিন, একটি ইসলামপন্থী ওয়েবসাইট ওসামা বিন লাদেনের একটি বার্তা পোস্ট করে সৌদি সরকারকে এ আলেমের ক্ষতি না করার জন্য সতর্ক করে দিয়েছে। বিন লাদেন আল খুদাইরকে "আমাদের সর্বাধিক বিশিষ্ট সমর্থক" হিসাবে বর্ণনা করে এবং *মোহামাদ বাজির* মতে সতর্ক করে দিয়েছিলেন যে যদি আহত হন তবে আল-কায়েদার প্রতিক্রিয়া তারা দেখতে পাবে। তাদের সতর্কতা বাক্য ছিলো "আমাদের সাথে শাইকের উচ্চ অবস্থানের মত দুর্দান্ত" হবে। 

আইন-আল-ইয়াকিনের মতে, ২০০৩ সালের নভেম্বরে সৌদি টেলিভিশনের সাথে সাক্ষাত্কারে আল খুদাইর "রিয়াদে সংঘটিত আত্মঘাতী বোমা হামলা পুনরায় পুনর্বার ও নিন্দা করেছিলেন" এবং তুরকি আল-হামাদ, মনসুর আল-নাকীদান আবদুল্লাহ আবুসামহ কাফের ঘোষণা করে যে ফতোয়া জারি করেছিলেন তা প্রত্যাহার করে নিয়েছিলেন। 

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:সৌদি আরবীয় সুন্নি ইসলাম ধর্মের পণ্ডিত
বিষয়শ্রেণী:সৌদি আরবীয় বন্দী ও আটক
বিষয়শ্রেণী:শিয়া ইসলামের সমালোচক
আব্দুর রশিদ (কুমিল্লার রাজনীতিবিদ)

**মোঃআব্দুর রশিদ** (১৯৩৭–২০ জানুয়ারি ২০০৬) বাংলাদেশের কুমিল্লা জেলার রাজনীতিবিদ, প্রকৌশলী ও মুক্তিযুদ্ধের সংগঠক যিনি কুমিল্লা-৮ ও কুমিল্লা-২ আসনের সংসদ সদস্য ছিলেন।

## প্রাথমিক জীবন
আব্দুর রশিদ ১৯৩৭ সালে কুমিল্লা জেলার দাউদকান্দির উত্তর নসরুদ্দি গ্রামে জন্মগ্রহণ করেন। তার পিতা চুন্নু মিয়া বেপারী। তিনি ১৯৫২ সালে দাউদকান্দি উচ্চ বিদ্যালয় থেকে ম্যাট্রিকুলেশন পাশ করে ১৯৫৪ সালে জগন্নাথ কলেজ থেকে আইএসসি পাশ করেন। এর পর আহছানউল্লা বিজ্ঞান ও প্রযুক্তি বিশ্ববিদ্যালয় থেকে ১৯৫৮ সালে ডিস্টিংসন নিয়ে ইঞ্জিনিয়ারিং ডিগ্রি লাভ করেন।

## রাজনৈতিক ও কর্মজীবন
আব্দুর রশিদ কুমিল্লা জেলা বোর্ডের প্রকৌশলী হিসেবে কর্মজীবন শুরু। তিনি মুক্তিযুদ্ধের সংগঠক ছিলেন। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। ১৯৭৩ সালে তিনি বাংলাদেশ আওয়ামী লিগ ছেড়ে জাসদে যোগদান করে কুমিল্লা জেলা সভাপতি নিযুক্ত হন।

তিনি ১৯৭৯ সালের দ্বিতীয় জাতীয় সংসদ নির্বাচনে জাতীয় সমাজতান্ত্রিক দলের প্রার্থী হিসেবে তৎকালীন কুমিল্লা-৮ আসন থেকে সংসদ সদস্য নির্বাচিত হন। ৩০ মে ১৯৮১ সালে সংসদ সদস্য পদ থেকে পদত্যাগ করেন।

১৯৮৬ সালের তৃতীয় জাতীয় সংসদ নির্বাচনে স্বতন্ত্র প্রার্থী হিসেবে সংসদ সদস্য নির্বাচিত হয়ে জাতীয় পার্টিতে যোগদান করে। এরশাদের মন্ত্রিসভায় তিনি শ্রমশক্তি ও জনকল্যাণ মন্ত্রী নিযুক্ত হলেও ১০ আগস্ট ১৯৮৭ সালে তাকে মন্ত্রিসভা থেকে অব্যাহতি দেয়া হয়। ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির প্রার্থী হিসেবে কুমিল্লা-২ আসন থেকে সংসদ সদস্য নির্বাচিত হন।

তিনি ১৯৯১ সালের পঞ্চম জাতীয় সংসদ নির্বাচনে স্বতন্ত্র প্রার্থী হিসেবে ও ১২ জুন ১৯৯৬ সালের সপ্তম জাতীয় সংসদ নির্বাচনে আওয়ামী লিগের প্রার্থী হিসেবে কুমিল্লা-২ আসন থেকে পরাজিত হয়েছিলেন।

## মৃত্যু
আব্দুর রশিদ ২০ জানুয়ারি ২০০৬ সালে মৃত্যুবরণ।

## তথ্যসূত্র

বিষয়শ্রেণী:১৯৩৭-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:আহছানউল্লা বিজ্ঞান ও প্রযুক্তি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জাতীয় সমাজতান্ত্রিক দলের সাবেক রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:বাংলাদেশ আওয়ামী লিগের রাজনীতিবিদ
বিষয়শ্রেণী:বাংলাদেশের সাবেক মন্ত্রী
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:এরশাদের মন্ত্রিসভার সদস্য
বিষয়শ্রেণী:জগন্নাথ কলেজের প্রাক্তন শিক্ষার্থী
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:জাতীয় সমাজতান্ত্রিক দলের রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
এডাব্লিউএ ইন্টারন্যাশনাল টেলিভিশন চ্যাম্পিয়নশিপ

দ্য **এডাব্লিউএ ইন্টারন্যাশনাল টেলিভিশন চ্যাম্পিয়নশিপ (বাংলাঃ** এডাব্লিউএ আন্তর্জাতিক টেলিভিশন শিরোপা**)** মার্কিন যুক্তরাষ্ট্রের বিলুপ্ত পেশাদার কুস্তি সংস্থা আমেরিকান রেসলিং এসোসিয়েশন(এডাব্লিউএ) কর্তৃক প্রবর্তিত পেশাদার কুস্তি শিরোপা ছিল। ১৯৮৭ হতে ১৯৮৯ পর্যন্ত স্বল্প সময় সক্রিয় থাকা শিরোপাটি মূলত ইএসপিএন চ্যানেলের জন্য প্রযোজিত *এডাব্লিউএ চ্যাম্পিয়নশিপ রেসলিং* -এর প্রবর্তিত হয়েছিল। শিরোপাটির জীবদ্দশায় মাত্র দুইজন কুস্তিগির - গ্রেগ গানিয়ে ও রন গারভিন এই শিরোপাটি জয়ের কৃতিত্ব দেখিয়েছিলেন।

## শিরোপার ইতিহাস
ইএসপিএন চ্যানেলে প্রচারিত *এডাব্লিউএ চ্যাম্পিয়নশিপ রেসলিং* অনুষ্ঠানের জন্য প্রবর্তিত শিরোপাটির জন্য কয়েক মাস ব্যাপী একটি প্রতিযোগিতা হয়েছিল। পেশাদার কুস্তি ব্যক্তিত্ব ল্যারি নেলসনের ব্যাখ্যানুসারে এই প্রতিযোগিতায় প্রতি কুস্তিগির 'পিনফল' অথবা 'সাবমিশন'-এর মাধ্যমে জয়ের জন্য ৫ পয়েন্ট অর্জন, বিপরীতে হারের জন্য পাঁচ পয়েন্ট কর্তন; 'কাউন্ট আউট' ও প্রতিপক্ষের 'অযোগ্যতা'র কারণে জয়ের জন্য ২.৫ অর্জন, বিপরীতে হারের জন্য ২.৫ পয়েন্ট কর্তন ব্যবস্থা ছিল। এভাবে সর্বাগ্রে যে দুইজন কুস্তিগির ৫০ পয়েন্ট অর্জন করেছিলেন, তারাই এই শিরোপার জন্য চূড়ান্ত লড়াই করেছিলেন। ২৭ ডিসেম্বর, ১৯৮৭-এ কয়েক মাস ব্যাপী আয়োজিত একটি প্রতিযোগিতার ফাইনালে এড্রিয়ান এডনিসকে হারিয়ে গ্রেগ গানিয়ে এই শিরোপার প্রথম বিজয়ী হয়েছিলেন। সক্রিয় থাকা অবস্থায় মাত্র দুইজন কুস্তিগির শিরোপাটি ধারণ করেছিলেন। গ্রেগ গানিয়ে এই শিরোপার প্রথম ও শেষ বিজয়ী। এছাড়াও কুস্তিগির রন গারভিন এই শিরোপার দ্বিতীয় বিজয়ী ব্যক্তি। ১ অক্টোবর, ১৯৮৯-এ শিরোপাটি নিষ্ক্রিয় করা হয়।

## আরো দেখুন

* এডাব্লিউএ আমেরিকা'স চ্যাম্পিয়নশিপ
* ডাব্লিউসিডাব্লিউ ইন্টারন্যাশনাল ওয়ার্ল্ড হেভিওয়েট চ্যাম্পিয়নশিপ

## তথ্যসূত্র

বিষয়শ্রেণী:পেশাদার কুস্তির চ্যাম্পিয়নশিপ
হাবিব উল্লাহ খান

**হাবিব উল্লাহ খান** (৩১ জানুয়ারি ১৯৩৫ - ৭ জানুয়ারি ২০২৩) ছিলেন একজন বাংলাদেশী রাজনীতিবিদ ও কূটনীতিক। তিনি ১৯৭০-এর দশকের শেষ থেকে ১৯৮০-এর দশকের গোড়ার দিকে বাংলাদেশ জাতীয়তাবাদী দলের সরকারের সময় তথ্যমন্ত্রী এবং পরে পাটমন্ত্রী হিসেবে দায়িত্ব পালন করেন। তিনি কুমিল্লা-৫ (বর্তমানে ব্রাহ্মণবাড়িয়া-৫) আসন থেকে নির্বাচিত সংসদ সদস্য ছিলেন।

## ব্যক্তিগত জীবন
হাবিব উল্লাহ খান ১৯৩৫ সালের ৩১ জানুয়ারি বেঙ্গল প্রেসিডেন্সির নবীনগরে জন্মগ্রহণ করেন। তার পিতার নাম আবদুস শাকুর খান।

তিনি সালমা খানের সাথে বিবাহ বন্ধনে আবদ্ধ হন। সালমা খান একজন কূটনীতিক ছিলেন এবং ইন্দোনেশিয়ায় বাংলাদেশের রাষ্ট্রদূত হিসেবে দায়িত্ব পালন করেন। ২০২২ সালের জুলাই মাসে সালমা খান মৃত্যুবরণ করেন। তাদের একমাত্র কন্যার নাম হুমানা খান।

## রাজনৈতিক জীবন
হাবিব উল্লাহ খান বাংলাদেশ জাতীয়তাবাদী দলের রাজনীতিবিদ ছিলেন এবং ১৯৭৯ সালের ১৮ ফেব্রুয়ারি অনুষ্ঠিত দ্বিতীয় জাতীয় সংসদ নির্বাচনে কুমিল্লা-৫ (বর্তমানে ব্রাহ্মণবাড়িয়া-৫) আসন থেকে প্রতিদ্বন্দ্বিতা করেন এবং সংসদ সদস্য নির্বাচিত হন। দ্বিতীয় সংসদের প্রথম অধিবেশন ১৯৭৯ সালের ২ এপ্রিল অনুষ্ঠিত হয়। সংসদ সদস্য থাকাকালীন তিনি জিয়াউর রহমানের মন্ত্রিসভায় তথ্য ও সম্প্রচার মন্ত্রীর দায়িত্ব পালন করেন এবং জিয়াউর রহমানের হত্যাকাণ্ডের পরে তিনি আবদুস সাত্তারের মন্ত্রিসভায় বস্ত্র ও পাট মন্ত্রীর দায়িত্ব পালন করেন। ১৯৮২ সালের অভ্যুত্থানের আগ পর্যন্ত তিনি উক্ত পদে বহাল ছিলেন।

দক্ষিণ আফ্রিকায় বর্ণবৈষম্যের অবসান ও নেলসন ম্যান্ডেলা নির্বাচিত হওয়ার পর, দক্ষিণ আফ্রিকার সাথে বাংলাদেশের সম্পর্ক প্রতিষ্ঠিত হয়। সম্পর্ক প্রতিষ্ঠিত হবার পর তিনি দক্ষিণ আফ্রিকায় নিযুক্ত বাংলাদেশের প্রথম রাষ্ট্রদূত ছিলেন।

হাবিব উল্লাহ খান কিছু সামাজিক ও মানব উন্নয়ন সংস্থার সাথেও যুক্ত ছিলেন। তিনি 'অ্যাসিসটেন্স ফর ব্লাইন্ড চিলড্রেন (এবিসি)' নামক অন্ধ শিশুদের জন্য প্রতিষ্ঠিত এনজিওর অন্যতম প্রতিষ্ঠাতা ছিলেন। তিনি বাংলাদেশের রোটারি ইন্টারন্যাশনালের সাবেক জেলা গভর্নর ছিলেন।

## মৃত্যু
হাবিব উল্লাহ খান হৃদরোগের আক্রান্ত হয়ে ২০২৩ সালের ৭ জানুয়ারি ঢাকার এভারকেয়ার হাসপাতালে মৃত্যুবরণ করেন।

## তথ্যসূত্র

বিষয়শ্রেণী:১৯৩৫-এ জন্ম
বিষয়শ্রেণী:২০২৩-এ মৃত্যু
বিষয়শ্রেণী:ব্রাহ্মণবাড়িয়া জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:জিয়াউর রহমানের মন্ত্রিসভার সদস্য
বিষয়শ্রেণী:আবদুস সাত্তারের মন্ত্রিসভার সদস্য
বলাকা (কাব্যগ্রন্থ)

থাম্ব|বলাকা-রবীন্দ্রনাথ ঠাকুর
**বলাকা** () হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯১৬ খ্রীস্টাব্দে প্রকাশিত হয়। এটি রবীন্দ্রনাথের কাব্য রচনার "বলাকা পর্ব"-এর প্রথম উল্লেখযোগ্য সৃষ্টি। ১৯১৫-১৬ সালে কবির কাব্যগ্রন্থ নামক কাব্যসংকলনেও এটি অন্তর্ভুক্ত হয়।

## উৎসর্গ
রবীন্দ্রনাথ "বলাকা" কাব্যগ্রন্থটি তাঁর বন্ধু উইলি পিয়র্সনকে উৎসর্গ করেন।

## মূল বিষয়বস্তু
রবীন্দ্রনাথ ছিলেন গতির উপাসক। কবি-মনের এই গতির সুর "বলাকা" কাব্যে সুস্পষ্ট। সৃষ্টির গতিতত্ত্ব, বিশ্বজগতের মধ্যে চিরন্তন বেগের রহস্য এই কাব্যে পরিলক্ষিত হয়। এতে উপনিষদের চরৈবেতির আদর্শও লক্ষণীয়। এই কাব্যগ্রন্থের উল্লেখযোগ্য কবিতাগুলি হল "সবুজের অভিযান", "শঙ্খ", "ছবি", "শা-জাহান", "বলাকা" ইত্যাদি।

## তথ্যসূত্র


## বহিঃসংযোগ
* rabindra-rachanabali.nltr.org
* বাংলাপিডিয়ায় "বলাকা"

বিষয়শ্রেণী:রবীন্দ্রনাথ ঠাকুরের কাব্যগ্রন্থ
বিষয়শ্রেণী:১৯১৬-এর বই
কর্ণফুলী (উপন্যাস)

**কর্ণফুলী** আলাউদ্দিন আল আজাদ রচিত একটি উপন্যাস। এটি ১৯৬২ সালে প্রকাশিত হয়। ষাটের দশকে আলাউদ্দিন আল আজাদ রচিত তেইশ নম্বর তৈলচিত্র (১৯৬০) ও *কর্ণফুলী* উপন্যাসটি ব্যাপক সাড়া জাগায়। এই উপন্যাসে আঞ্চলিক ভাষার ব্যবহারে দক্ষতার জন্য আলাউদ্দিন আল আজাদ ইউনেস্কো পুরস্কার পেয়েছিলেন। এ উপন্যাসে লেখক কর্ণফুলীর তীরে যে সব বিশেষ সম্প্রদায় বসবাস করে তাদের জীবনচিত্র তুলে ধরেছেন। পাহাড় সমুদ্র ঘেরা একটি বিশেষ জনপদ তথা উপজাতীয়দের জীবন চিত্র অবলম্বনে রচিত হয় এই উপন্যাস।

## প্লট
গল্পের নায়ক ইসমাইল মূলত গুণ্ডাটাইপের এক যুবক, যার প্রথম পেশা ছিলো পকেটমারি করা। তার এ দৃঢ় সাহস দেখে রমজান নামের এক ঠিকাদার তাকে তার সাথে কাপ্তাইয়ের পাহাড়ি এলাকায় তার দেখভালের জন্য সাথে নিয়ে যায়। আর সেখানে গিয়েই ইসমাইল লালচাচার মেয়ে রাঙামিলার প্রেমে পড়ে, তবে পরবর্তীতে বিভিন্ন কারণে সে তার সেই আকর্ষণকে দমিয়ে বাড়ি ফিরে যায়। আর বাড়ি ফিরে জুলিকে বিয়ে করে সংসার পাতে। তবে ঘরে তার মন বসে না। শৈশবের সেই সারেং হবার স্বপ্ন তাকে রোজ রোজ তারা করে বেড়ায়। কর্ণফুলীর ঢেউ স্রোত তাকে যেন স্বপ্নেও ডাকে। আর সেই সুযোগও একদিন এসে পড়ে। আর তাই মা এবং স্ত্রীর তীব্র সংকোচ থাকবার পরেও সে একদিন কর্ণফুলীর বুকে জাহাজের সারেং হয়ে ভেসে পড়ে। 

## চরিত্র
### প্রধান চরিত্র
*ইসমাইল -এ উপন্যাসের নায়ক। যে মূলত পেশাগতভাবে একজন পকেটমার ছিলো। তবে তার স্বপ্ন ছিলো সারেং হবার। আর একদিন সে স্বপ্ন পূরণ হয়।

*জুলি -এ উপন্যাসের নায়িকা। ইসমাইলের স্ত্রী। যে ছোটো থেকেই ইসমাইলকে ভালোবাসতো এবং শেষমেশ তাদের সম্পর্ক পরিনতি পায়।

*রাঙামিলা -আদিবাসী কন্যা। উপন্যাসের অন্যতম চরিত্র। ইসমাইল বহুদিন যার পিছনে পাগলের মতো ঘুরে বেড়িয়েছে।

*নীলমণি -আদিবাসী সমাজের কারবারি পুত্র৷ আর রাঙামিলার প্রেমিক। 

*রমজান -উপন্যাসের আরেক অন্যতম ধূর্ত চরিত্র। 

### অন্যান্য চরিত্র
*মানুবিবি -ইসমাঈলের মা
*কেরামত -জুলির পিতা
*লালচাচা -রাঙামিলার বাপ
*ধলাবি -রাঙামিলার মা

## তথ্যসূত্র

বিষয়শ্রেণী:১৯৬২-এর বই
বিষয়শ্রেণী:বাংলা ভাষার উপন্যাস
মুজাফ্ফর আলী

**মুজাফ্ফর আলী** (মৃত্যু: ২৯ নভেম্বর ১৯৯৮) বাংলাদেশের কুমিল্লা জেলার রাজনীতিবিদ যিনি পূর্ব পাকিস্তান প্রাদেশিক পরিষদ সদস্য (এমপিএ) ও তৎকালীন কুমিল্লা-৮ আসনের সংসদ সদস্য ছিলেন।

## প্রাথমিক জীবন
মুজাফ্ফর আলী কুমিল্লা জেলার মেঘনার সাতানীতে জন্মগ্রহণ করেন। তিনি ঢাকা বিশ্ববিদ্যালয় থেকে অর্থনীতিতে বিএ এবং এমএ পাস করেন।

## রাজনৈতিক জীবন
মুজাফ্ফর আলী ১৯৬৭ সাল থেকে ১৯৭০ সাল পর্যন্ত কুমিল্লা সদর (উত্তর মহাকুমা) আওয়ামী লীগের সভাপতি ছিলেন। তিনি ১৯৭০ সালের পূর্ব পাকিস্তান প্রাদেশিক পরিষদ নির্বাচনে আওয়ামী লীগের প্রার্থী হিসেবে প্রাদেশিক পরিষদ সদস্য (এমপিএ) নির্বাচিত হয়েছিলেন।

তিনি ১৯৭২ সালে সংবিধানের খসড়া কমিটির সদস্য এবং গণপরিষদের সদস্য (এমসিএ) ছিলেন।

১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন কুমিল্লা-৮ আসন থেকে সংসদ সদস্য নির্বাচিত হন।

১৯৬৭ সালে তিনি কুমিল্লা জেলার হোমনার (বর্তমানে মেঘনা উপজেলা) কান্দারগাঁয়ে নিজ অর্থায়নে প্রতিষ্ঠিত করেন মুজাফ্ফর আলী উচ্চ বিদ্যালয় ও কলেজ। তিনি মৃত্যুবরণ করেছেন।

তিনি ঢাকার দৌলতকান্দি উচ্চ বিদ্যালয়, নরসিংদী উচ্চ বিদ্যালয়, নরসিংদী কলেজিয়েট উচ্চ বিদ্যালয় এবং ভৈরব উচ্চ বিদ্যালয়ের প্রধান শিক্ষকও ছিলেন।

## মৃত্যু
মুজাফ্ফর আলী ২৯ নভেম্বর ১৯৯৮ সালে মৃত্যুবরণ করেন।

## তথ্যসূত্র

বিষয়শ্রেণী:১৯৯৮-এ মৃত্যু
বিষয়শ্রেণী:জন্মের বছর অনুপস্থিত
বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
আন্তঃঔপনিবেশিক প্রতিযোগিতা

**আন্তঃঔপনিবেশিক প্রতিযোগিতা** বা **আন্তঃঔপনিবেশিক টুর্নামেন্ট** () ওয়েস্ট ইন্ডিজের প্রধান প্রথম-শ্রেণীর ক্রিকেট প্রতিযোগিতা ছিল। দ্বিতীয় বিশ্বযুদ্ধের পূর্ব-পর্যন্ত এ ক্রিকেট প্রতিযোগিতা চলে।

## অংশগ্রহণকারী দল
* 23px বার্বাডোস
* 23px ব্রিটিশ গায়ানা
* 23px ত্রিনিদাদ

শুরুরদিকের প্রতিযোগিতাগুলোয় ব্রিটিশ গায়ানাকে মাঝে-মধ্যেই ডেমেরারা নামে ডাকা হতো। তবে, সাধারণ্যের সুবিধার্থে অত্র নিবন্ধে ব্রিটিশ গায়ানারূপে লিপিবদ্ধ করা হয়েছে।

এ প্রতিযোগিতাটি শৌখিন খেলোয়াড়দের জন্যে সীমাবদ্ধ। তবে, প্রায়শঃই অনেক শীর্ষস্থানীয় পেশাদার কৃষ্ণাঙ্গ ক্রিকেটার এ প্রতিযোগিতায় অংশ নিতেন।

## ইতিহাস
১৮৯১ সালে বার্বাডোস, ব্রিটিশ গায়ানা ও ত্রিনিদাদের মধ্যকার একটি প্রতিযোগিতা হয়। প্রত্যেক দলই একে-অপরের বিপক্ষে খেলে ও পরবর্তীকালে শীর্ষ দুই দলের মধ্যকার চূড়ান্ত খেলা অনুষ্ঠিত হতো। এ প্রতিযোগিতা চলাকালে সম্মানীয় অচার ওয়ার্নারের পরামর্শক্রমে তিনটি উপনিবেশের মধ্যকার নিয়মিতভাবে সিরিজ আকারে পর্যায়ক্রমে প্রত্যেক উপনিবেশে অনুষ্ঠিত হবার কথা জানানো হয়। ১৮৯৩ সালে পরবর্তী প্রতিযোগিতার আয়োজন করা হয়। কিন্তু, ব্রিটিশ গায়ানা এতে অংশ নেয়নি। বার্বাডোস দল আবারও বিজয়ী হয়। এ খেলাটি প্রতিযোগিতার প্রথম যথাযথ খেলা হিসেবে পরিগণিত হয়।

১৮৯৩ সালের খেলায় বিজয়ী হবার কারণে ১৮৯৫ সালের প্রতিযোগিতায় বার্বাডোস দল স্বয়ংক্রিয়ভাবে চূড়ান্ত খেলায় অংশ নেয়। অন্য দুই দলের মধ্যকার খেলার মাধ্যমে সিদ্ধান্ত গৃহীত হয় যে, কোন দল তাদের বিপক্ষে প্রতিদ্বন্দ্বিতায় অবতীর্ণ হবে। পরবর্তী প্রতিযোগিতাগুলোয়ও একই ধারা অব্যাহত থাকে।

দূরত্ব ও যাতায়াত খরচের কথা বিবেচনায় এনে জ্যামাইকা দল কোন সময়েই আন্তঃঔপনিবেশিক প্রতিযোগিতায় অংশ নেয়নি।

## ফলাফল

১৮৯৩-৯৪ মৌসুমে ব্রিটিশ গায়ানা প্রতিযোগিতায় অংশগ্রহণ করেনি। ১৩শ আসরের খেলাটি অমিমাংসিত অবস্থায় ছিল। ত্রিনিদাদ বনাম বার্বাডোসের মধ্যকার চূড়ান্ত খেলাটি জাহাজে আরোহণের কারণে ড্র অবস্থায় বার্বাডোস দল চলে আসে।

শুরুতে প্রতি দুই বছর অন্তর প্রতিযোগিতা আয়োজন করা হয়। কিন্তু, ৮ম আসর থেকে বার্ষিকাকারে অনুষ্ঠিত হতে থাকে। তবে, বিভিন্ন কারণে বেশ কয়েক বছর খেলা হয়নি।

## সার-সংক্ষেপ
২৭টি আনুষ্ঠানিক সিরিজে ত্রিনিদাদ ১১, বার্বাডোস ১০টি ও ব্রিটিশ গায়ানা ৫টি শিরোপা জয় করে। ১টি সিরিজ অসমাপ্ত থেকে যায়।

২৭টি চূড়ান্ত খেলায় ত্রিনিদাদ দল ২৪টি, বার্বাডোস ১৯টি ও ব্রিটিশ গায়ানা ১১টি প্রতিদ্বন্দ্বিতায় অবতীর্ণ হয়েছিল। ত্রিনিদাদ ও বার্বাডোসের মধ্যকার খেলায় ত্রিনিদাদ ১১ ও বার্বাডোস ৯টিতে জয় পায়। একটি খেলা ড্র হয়। ত্রিনিদাদ ও ব্রিটিশ গায়ানার মধ্যকার খেলায় ত্রিনিদাদ ১৩ ও ব্রিটিশ গায়ানা ৬টিতে জয় পায়। বার্বাডোস ও ব্রিটিশ গায়ানার মধ্যকার খেলায় ত্রিনিদাদ ৮ ও ব্রিটিশ গায়ানা ৫টিতে জয় পায়।

## তথ্যসূত্র

* Association of Cricket Statisticians and Historians – A Guide to First Class Cricket Played in the West Indies
* Association of Cricket Statisticians and Historians – Complete First-class Match List, Volume 1 1801–1914
* Association of Cricket Statisticians and Historians – Complete First-class Match List, Volume 2 1914/15-1944/45
* Association of Cricket Statisticians and Historians – First Class Cricket Matches (various years)
* First-Class Cricket: A Complete Record (various years)
* Statistics of West Indies Cricket 1865–1989, Jimmy Richards & Mervyn Wong
* CricketArchive

বিষয়শ্রেণী:২০শ শতাব্দীতে ওয়েস্ট ইন্ডিয়ান ক্রিকেট
বিষয়শ্রেণী:ওয়েস্ট ইন্ডিজের ঘরোয়া ক্রিকেট প্রতিযোগিতা
বিষয়শ্রেণী:প্রথম-শ্রেণীর ক্রিকেট প্রতিযোগিতা
আবদুর রব (চাঁদপুরের রাজনীতিবিদ)

**আবদুর রব মিয়া** (মৃত্যু: ৮ জানুয়ারি ১৯৯৩) বাংলাদেশের চাঁদপুর জেলার রাজনীতিবিদ ও চাঁদপুর-৫ আসনের সাবেক সংসদ সদস্য।

## প্রাথমিক জীবন
আবদুর রব চাঁদপুর জেলার হাজীগঞ্জ উপজেলার মকিমাবাদ গ্রামে জন্মগ্রহণ করেন। তার পিতা আমিন মিয়া ও মাতা এয়াকুতুন্নেছা। স্কুল জীবনে তিনি সরকারি চাকুরে খালুর সাথে রংপুরে ছিলেন। ১৯৭২ সালের ভাষা আন্দোলনে তিনি জগন্নাথ কলেজের ছাত্র ছিলেন এবং কলেজের সর্বদলীয় ছাত্র সংগ্রাম পরিষদের সাধারণ সম্পাদক ছিলেন।

তার স্ত্রী বেগম মোহসেনা রব (মৃত্যুঃ ৪ সেপ্টেম্বর ২০২০)। তাদের ৬ ছেলে, ৩ মেয়ে।

## রাজনৈতিক জীবন
আবদুর রব মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে চাঁদপুর-৫ আসন থেকে সংসদ সদস্য নির্বাচিত হন। তিনি বাংলাদেশ আওয়ামীলীগ কেন্দ্রীয় কার্যনির্বাহী কমিটির সদস্য, চাঁদপুর জেলা আওয়ামীলীগের সভাপতি ও সাধারণ সম্পাদক ছিলেন।

১৯৯১ সালের পঞ্চম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি নির্বাচনে অংশগহণ করে পরাজিত হয়েছিলেন।

## মৃত্যু
আবদুর রব ৮ জানুয়ারি ১৯৯৩ সালে ঢাকার বারডেম হাসপাতালে চিকিৎসাধীন অবস্থায় মৃত্যুবরণ করেছেন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:চাঁদপুর জেলার রাজনীতিবিদ
বিষয়শ্রেণী:১৯৯৩-এ মৃত্যু
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:জগন্নাথ কলেজের প্রাক্তন শিক্ষার্থী
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:জীবিত ব্যক্তি
অ্যাপোলো ১

**অ্যাপোলো ১**, প্রাথমিকভাবে **এএস-২০৪** হিসাবে মনোনীত, যুক্তরাষ্ট্রের অ্যাপোলো কার্যক্রমের প্রথম ক্রু মিশন, যা মানুষের চাঁদে অবতরণ করার প্রথম উদ্যোগ। ১৯৬৭ সালের ২১ শে ফেব্রুয়ারি অ্যাপোলো কমান্ড এবং পরিষেবা মডিউলটির প্রথম নিম্ন পার্থিব কক্ষপথের পরীক্ষা হিসাবে পরিকল্পনা করা, অভিযানটি কখনও উড়ে যায়নি; ২৭ জানুয়ারী কেপ কেনেডি এয়ার ফোর্স স্টেশন লঞ্চ কমপ্লেক্স ৩৪-এ উৎক্ষেপণের অনুশীলন পরীক্ষার সময় একটি কেবিন অগ্নিকাণ্ডে তিনটি ক্রু সদস্য মারা যান— কমান্ড পাইলট ভার্জিল ১ "গাস" গ্রিসম, ঊর্ধ্বতন পাইলট এড হোয়াইট, এবং পাইলট রজার বি চ্যাফি মারা যান এবং কমান্ড মডিউল (সিএম) ধ্বংস হয়ে যায়। ক্রুদের দ্বারা নির্বাচিত অ্যাপোলো ১ নামটি অগ্নিকাণ্ডের পরে তাদের সম্মানে নাসা দ্বারা দাপ্তরিক করা হয়।

অগ্নিকাণ্ডের পরপরই নাসা অগ্নিকাণ্ডের কারণ নির্ধারণের জন্য অ্যাপোলো ২০৪ দুর্ঘটনা পর্যালোচনা বোর্ড গঠন করে এবং মার্কিন যুক্তরাষ্ট্র কংগ্রেসের উভয় কক্ষই নাসার তদন্ত তদারকির জন্য তাদের নিজস্ব কমিটি অনুসন্ধান চালায়। আগুনের জ্বলে ওঠার উৎসটি বৈদ্যুতিক হিসাবে নির্ধারিত হয় এবং দাহ্য নাইলন উপাদান ও উচ্চ চাপ, খাঁটি অক্সিজেন কেবিন বায়ুমণ্ডলের কারণে আগুনটি দ্রুত ছড়িয়ে পড়ে। প্লাগ ডোর হ্যাচ দ্বারা উদ্ধার কাজ প্রতিহত হয়, যা কেবিনের অভ্যন্তরীণ চাপের বিরুদ্ধে খোলা যায় না। যেহেতু রকেটটি জ্বালানিবীহিন ছিল, তাই পরীক্ষাটি বিপজ্জনক বলে বিবেচিত হয়নি এবং এটির জন্য জরুরী প্রস্তুতিও দুর্বল ছিল।

কংগ্রেসনাল তদন্ত চলাকালীন সেনেটর ওয়াল্টার মন্ডলে জনসাধারণের কাছে নাসার একটি অভ্যন্তরীণ দলিল প্রকাশ্যে প্রকাশ করেন প্রধান অ্যাপোলো ঠিকাদার নর্থ আমেরিকান এভিয়েশন-এর সমস্যা উদ্ধৃত করে, যা ফিলিপস রিপোর্ট হিসাবে পরিচিতি লাভ করে। এই প্রকাশটি নাসার প্রশাসক জেমস ই ওয়েবকে বিব্রত করে, যিনি নথির অস্তিত্ব সম্পর্কে অজানা ছিলেন এবং অ্যাপোলো প্রোগ্রামে বিতর্কের সৃষ্টি করে। নাসার উন্মুক্ততার অভাবে কংগ্রেস-সম্পর্কিত অসন্তুষ্টি সত্ত্বেও, উভয় কংগ্রেস-সম্পর্কিত কমিটি রায় দেয় যে প্রতিবেদনে উত্থাপিত বিষয়গুলির সাথে দুর্ঘটনার কোনও সম্পর্ক নেই।

মানবাহী অ্যাপোলো উড়ানগুলি ২০ মাসের জন্য স্থগিত করা হয় এবং কমান্ড মডিউলটির বিপত্তিগুলির সমাধান করা হয়। যাইহোক, চন্দ্র মডিউল (এলএম) এবং স্যাটার্ন ভি রকেটের উন্নয়ন ও মানববিহীন পরীক্ষা চালিয়ে যায় হয়। অ্যাপোলো ১, এসএ-২০৪ এর জন্য স্যাটার্ন আইবি উৎক্ষেপণ গাড়িটি প্রথম এলএম পরীক্ষার উড়ান, অ্যাপোলো ৫-এর জন্য ব্যবহৃত হয়। ১৯৬৮ সালের অক্টোবরে অ্যাপোলো ৭-এর ব্যাকআপ ক্রু দ্বারা প্রথম সফল ক্রু আপোলো অভিযানটি ওড়ে।

## নাবিকদল

## অভিযানের পটভূমি
১৯৬৬ সালের অক্টোবরে নাসা ঘোষণা করে যে কমান্ড মডিউল থেকে সরাসরি সম্প্রচারের জন্য উড়ানটি একটি ছোট টেলিভিশন ক্যামেরা বহন করবে। ক্যামেরাটি উড়ানের সময়ে ফ্লাইট কন্ট্রোলারকে মহাকাশযানের যন্ত্র প্যানেলটি পর্যবেক্ষণ করার অনুমতি দেওয়ার জন্যও ব্যবহৃত হত। সমস্ত মানববাহী অ্যাপোলো অভিযানে টেলিভিশন ক্যামেরা বহন করা হয়।

### পরিচয়চিহ্ন
১৯৬৬ সালের জুনে অ্যাপোলো ১ নামে গ্রিসোমের মহাকাশচারী গ্রহণ নামে একটি মিশন প্যাচ ডিজাইন নুমোদন পায় (যদিও পরবর্তীকালে এই মিশন পদবি সম্পর্কে চূড়ান্ত সিদ্ধান্তের জন্য মঞ্জুরি প্রত্যাহার করা হয়, যা অগ্নিকাণ্ডের পরে সমাধান করা হয়নি)। নকশার কেন্দ্রটিতে দক্ষিণ-পূর্ব আমেরিকা যুক্তরাষ্ট্রের ফ্লোরিডার (লঞ্চ পয়েন্ট) উপরদিয়ে উড়ন্ত একটি কমান্ড এবং পরিষেবা মডিউল চিত্রিত করা হয়। চাঁদটি দূরত্বে দেখা যায়, যা চূড়ান্ত প্রোগ্রামের লক্ষ্যের প্রতীক।

## তথ্যসূত্র

## বহিঃসংযোগ


বিষয়শ্রেণী:অ্যাপোলো কর্মসূচির অন্তর্গত অভিযান
আ ন ম শামসুল ইসলাম

**আ ন ম শামসুল ইসলাম** যিনি **নাসের প্রফেসর** নামে পরিচিত। বাংলাদেশের লক্ষ্মীপুর জেলার রাজনীতিবিদ ও লক্ষ্মীপুর-১ রামগঞ্জ আসনের সাবেক সংসদ সদস্য।

## প্রাথমিক জীবন
আ ন ম শামসুল ইসলাম লক্ষ্মীপুর জেলায় রামগঞ্জ উপজেলার কালিকাপুর গ্রামে জন্মগ্রহণ করেন।

## রাজনৈতিক জীবন
শামসুল ইসলাম ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে লক্ষ্মীপুর-১
রামগঞ্জ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:লক্ষ্মীপুর জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:লক্ষ্মীপুর জেলার ব্যক্তি
এম এ গোফরান

**এম এ গোফরান** বাংলাদেশের লক্ষ্মীপুর জেলার রাজনীতিবিদ ও লক্ষ্মীপুর-১ আসনের সাবেক সংসদ সদস্য। তিনি একজন । তিনি রামগঞ্জে খুব জনপ্রিয় এখনও

## প্রাথমিক জীবন
এম এ গোফরান লক্ষ্মীপুর জেলায় জন্মগ্রহণ করেন।

## রাজনৈতিক জীবন
গোফরান ১৯৮৮ সালের চতুর্থ জাতীয় সংসদ নির্বাচনে জাতীয় সমাজতান্ত্রিক দল (রব) এর প্রার্থী হিসেবে লক্ষ্মীপুর-১ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:লক্ষ্মীপুর জেলার রাজনীতিবিদ
বিষয়শ্রেণী:জাতীয় সমাজতান্ত্রিক দলের রাজনীতিবিদ
বিষয়শ্রেণী:চতুর্থ জাতীয় সংসদ সদস্য
এমটিভি পাকিস্তান

**এমটিভি পাকিস্তান** হচ্ছে পাকিস্তানের একটি প্রাক্তন চ্যানেল। পাকিস্তানি উর্দু ভাষায় মূলত এই চ্যানেলটি পপসঙ্গীত সহ পাকিস্তানি চলচ্চিত্রের সঙ্গীত প্রচারিত হতো। এছাড়াও চ্যানেলটিতে সিন্ধি ভাষার গান, পাঞ্জাবি ভাষার গান সহ পশতু ভাষাতেও কিছু কিছু জনপ্রিয় গান প্রচারিত হয়েছে। ইন্দু মিডিয়া গ্রুপ এই চ্যানেলটি ২০০৬ সালে চালু করে।

মূলত ভারতীয় এমটিভির দ্বারা অনুপ্রাণিত এই চ্যানেলটি পাকিস্তানি তরুণ-তরুণীদের জন্যই নির্মিত ছিলো এবং পশ্চিমা ধাচে ভিডিও জকি সহ বিভিন্ন ধরনের অনুষ্ঠান উপস্থাপনা পশ্চিমা ধাচেই মূলত ভারতের এমটিভিকে অনুকরণ করে নির্মিত হতো।

## অনুষ্ঠানমালা
* এমটিভি বসন্তী
* মোস্ট ওয়ান্টেড
* এমটিভি সিলেক্ট
* ভেজা ফ্রাই
* লাভ লকডাউন
* লাভ স্টোরিজ
* টপ টেন ওয়ার্ল্ড মিউজিক
* এমটিভি ক্লাসিকস
* এমটিভি রিকোয়েস্টেড
* এমটিভি নিউজ
* এমটিভি ভিজে হান্ট
* গ্রুভ অ্যান্ড ক্লাসিকস

## বহিঃসংযোগ
* 
* 

বিষয়শ্রেণী:পাকিস্তানি টেলিভিশন চ্যানেল
বিষয়শ্রেণী:২০০৬-এ পাকিস্তানে প্রতিষ্ঠিত
বিষয়শ্রেণী:২০১১-এ পাকিস্তানে বিলুপ্ত
বিষয়শ্রেণী:২০০৬-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:২০১১-এ বিলুপ্ত টেলিভিশন চ্যানেল ও স্টেশন
বিষয়শ্রেণী:করাচির টেলিভিশন স্টেশন
এ কে এম আবু জাহিদ

**এ কে এম আবু জাহিদ** বাংলাদেশের কুমিল্লা জেলার রাজনীতিবিদ ও কুমিল্লা-৯ আসনের সাবেক সংসদ সদস্য।

## প্রাথমিক জীবন
এ কে এম আবু জাহিদ কুমিল্লা জেলায় জন্মগ্রহণ করেন।

## রাজনৈতিক জীবন
এ কে এম আবু জাহিদ ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কুমিল্লা-৯ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:জীবিত ব্যক্তি
আব্দুল ওয়াদুদ খান

**আব্দুল ওয়াদুদ খান** বাংলাদেশের চাঁদপুর জেলার রাজনীতিবিদ ও চাঁদপুর-৫ আসনের সাবেক সংসদ সদস্য।

## প্রাথমিক জীবন
আব্দুল ওয়াদুদ খান চাঁদপুর জেলার শাহরাস্তি থানার অন্তর্ভুক্ত গ্রাম খেড়িহর, মুন্সী বাড়িতে জন্মগ্রহণ করেন।

## রাজনৈতিক জীবন
আব্দুল ওয়াদুদ খান ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে চাঁদপুর-৫ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে চাঁদপুর-৫ আসন থেকে পরাজিত হয়েছিলেন।

## তথ্যসূত্র

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:চাঁদপুর জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:চাঁদপুর জেলার ব্যক্তি
চলে থে সাথ

**চলে থে সাথ** (; ) হচ্ছে ২০১৭ সালে মুক্তিপ্রাপ্ত একটি পাকিস্তানি উর্দু চলচ্চিত্র। খ্যাতিমান টেলিভিশন অভিনেত্রী সায়রা ইউসুফ এই চলচ্চিত্রের মাধ্যমে তার চলচ্চিত্র জীবন শুরু করেছিলেন। চলচ্চিত্রটি ছিলো প্রণয়ধর্মী, সায়রা ইউসুফের একজন চীনা তরুণের সঙ্গে প্রেম নিয়েই চলচ্চিত্রটির কাহিনী আবর্তিত, সায়রা চলচ্চিত্রটিতে রেশম চরিত্রে অভিনয় করেছিলেন; চলচ্চিত্রটির বেশির ভাগ শুটিং হয় পাকিস্তানের গিলগিত-বালতিস্তানে।
## বিষয়বস্তু
চলচ্চিত্রটির কাহিনী হচ্ছে রেশম নামের এক নারী চরিত্রকে নিয়ে। রেশম একজন ডাক্তার যে তার বন্ধুদের সাথে নিজের অতীত এবং ভবিষ্যৎ আবিষ্কার করার রাস্তায় থাকে। চলচ্চিত্রটিতে আন্তঃদেশীয় প্রেম দেখানো হয়; একজন চীনা পুরুষ এবং রেশমের প্রেম নিয়ে চলচ্চিত্রটির কাহিনী এগোয়।
## অভিনয়ে
*সায়রা ইউসুফ - রেশম
*মনশা পাশা - তানিয়া
*কেন্ট এস লিউং - অ্যাডাম
*ওসামা তাহির - জাইন
*ঝালে সারহাদি
*ব্যাহরুজ সাব্জওয়ারি
*ফারিস খালিদ
*শামিম হিলালি
*শেরবাজ কলিম
## তথ্যসূত্র

## বহিঃসংযোগ
*

বিষয়শ্রেণী:পাকিস্তানি চলচ্চিত্র
বিষয়শ্রেণী:উর্দু ভাষার চলচ্চিত্র
বিষয়শ্রেণী:২০১৭-এর চলচ্চিত্র
বিষয়শ্রেণী:২০১০-এর দশকের উর্দু ভাষার চলচ্চিত্র
বিষয়শ্রেণী:পাকিস্তানি প্রণয়ধর্মী নাট্য চলচ্চিত্র
চিল্লা

**চিল্লা** (, , উভয়ের শাব্দিক অর্থ "চল্লিশ") হল সুফি জীবনধারায় প্রচলিত প্রায়শ্চিত্তমূলক ও নির্জনতা বিষয়ক আধ্যাত্মিক চর্চা। যা ভারতীয় ও ফারসি ঐতিহ্যে বহুলভাবে পরিচিত। এই রীতিতে, একজন ধ্যানকারী বা সন্ন্যাসী মাটিতে একটি চক্রার সীমারেখা তৈরি করে তাতে বসে থেকে ধ্যানের কলাকৌশল চর্চার চেষ্টা করে, এটি করা হয় শিয়াদের আরবাঈন বা চেহলোম উৎসবের অনুকরণে ৪০ দিন একটানা না খেয়ে থেকে। চেহলোম উৎসব আশুরার ৪০ দিন পর হোসাইন ও তার পরিবারের মৃত্যুর চল্লিশা হিসেবে তাদের স্মরণে ইরানের শিয়া সম্প্রদায়ের মাঝে উদযাপিত হয়ে থাকে। *চিল্লা* শব্দটি ফারসি শব্দ চেহেল থেকে এসেছে, যার বাংলা অর্থ চল্লিশ। চিল্লা সাধারণত চিল্লাখানা নামক একটি নির্জন কক্ষে পালন করা হয়ে থাকে।

## যে সকল ব্যক্তি আংশিক বা সম্পূর্ণ চিল্লা সম্পন্ন করেছেন
চিল্লার সবচেয়ে বিখ্যাত ঘটনা পাওয়া যায় ১৪ শতকের সুফি কবি হাফেজ আর সিরাজের আত্মজৈবনিক বর্ননায়।
## তাবলীগ জামাতের চিল্লা
তাবলিগ জামাত টানা ৪০ দিন পুরুষদের জন্য নিজ ঘর হতে দূরবর্তী মসজিদে ধর্মীয় শিক্ষা সফর আয়োজন করে, যাকে তারা চিল্লা বলে। এসময় তারা তাদের সুফি মতবাদের গ্রন্থ ফাজায়েলে আমল থেকে পাঠ করে ও মুসলিমদের ইসলামের ৫টি মূল স্তম্ভ শিক্ষা দেয়।

## টানা ৪০ দিন ১ম তাকবীরের সাথে জামাতে ফরজ নামাজ আদায়ের উপকারিতা

## আরও দেখুন
* খালওয়া
* ধ্যান
* সাধনা
* সুগেন্দো
* তাবলিগ জামাত

## তথ্যসূত্র

### গ্রন্থপঞ্জি
* 
* 

বিষয়শ্রেণী:ধর্মীয় আচরণ ও অভিজ্ঞতা
বিষয়শ্রেণী:ধর্মীয় পরিশুদ্ধি
বিষয়শ্রেণী:সন্ন্যাসবাদ
বিষয়শ্রেণী:সুফিবাদ
বিষয়শ্রেণী:সন্ন্যাসব্রত
ফুয়াদ গামিল

alt=نادي_الزمالك_1921|thumb|250px|১৯২১ সালে জামালেক এসসি দলের সাথে ফুয়াদ গামিল (ডান দিক থেকে প্রথম, যিনি বসে আছেন)।
**ফুয়াদ গামিল** (জন্ম: ১৮৯৭) একজন মিশরীয় ফুটবলার ছিলেন। তিনি ১৯২৪ গ্রীষ্মকালীন অলিম্পিকে মিশর জাতীয় ফুটবল দলের প্রতিনিধিত্ব করেছেন।

## তথ্যসূত্র

বিষয়শ্রেণী:১৮৯৭-এ জন্ম
বিষয়শ্রেণী:মিশরের পুরুষ আন্তর্জাতিক ফুটবলার
বিষয়শ্রেণী:মিশরের অলিম্পিক ফুটবলার
বিষয়শ্রেণী:মিশরীয় পুরুষ ফুটবলার
বিষয়শ্রেণী:১৯২৪ গ্রীষ্মকালীন অলিম্পিকের ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:২০শ_শতাব্দীর_মিশরীয়_পুরুষ_ক্রীড়াবিদ
পশুপাখির অনুকারশব্দের তালিকা

ইংরেজি ভাষায় কিছু নির্দিষ্ট শব্দ দ্বারা প্রাণীদের ডাক বা শব্দকে প্রকাশ করা হয়। বিশেষ কিছু প্রাণীর আওয়াজ এবং স্বরীয় ধ্বনি, বিশেষ করে যা যোগাযোগের উদ্দেশ্যে ব্যবহৃত হয়, তা বোঝাতে এই শব্দগুলো ব্যবহার করা হয়। এই শব্দগুলো বিশেষ্য ছাড়াও ক্রিয়া বা আবেগসূচক অব্যয় হিসেবে ব্যবহৃত হতে পারে এবং এদের মধ্যে অনেক শব্দই বিশেষভাবে ধ্বন্যাত্মক।

## পশুপাখির ডাকের তালিকা

## আরও দেখুন

* প্রাণীর যোগাযোগ

* পশু উপাধি

* প্রাণীর ভাষা

* জৈব শব্দবিজ্ঞান

* তালিকার তালিকা (পশুনাম)

* তালিকার তালিকা (ধ্বন্যাত্মক শব্দ)

## তথ্যসূত্র

## বহিঃসংযোগ

* বিনামূল্যে পশুপাখির ডাক শোনার উৎস
* পশুপাখির ডাকের বহুভাষিক তালিকা


বিষয়শ্রেণী:ভাষাবিজ্ঞান বিষয়ক তালিকা
বিষয়শ্রেণী:প্রাণিচিহ্নবিজ্ঞান
বিষয়শ্রেণী:শব্দ বিষয়ক তালিকা
বিষয়শ্রেণী:ভাষাবিজ্ঞানের তালিকা
হোপ এমারসন

**হোপ এমারসন** (২৯ অক্টোবর ১৮৯৭ - ২৪ এপ্রিল ১৯৬০) ছিলেন একজন মার্কিন অভিনেত্রী, ভডেভিল ও নাইটক্লাবে পরিবেশক। তিনি *কেজড* (১৯৫০) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। শারীরিক দিক থেকে বলিষ্ঠ এমারসন ১৯০ থেকে ২৩০ পাউন্ড ওজন ছিলেন এবং ছয় ফুট ২ ইঞ্চি লম্বা ছিলেন।

## প্রারম্ভিক জীবন
এমারসন আইওয়া অঙ্গরাজ্যের হাওয়ার্ডেনে জন্মগ্রহণ করেন। তার পিতা জন অ্যালভিন এমারসন ও মাতা জোসি এল. (বিবাহপূর্ব ওয়াশবার্ন)। তিনি তার পিতামাতার মেজো ও একমাত্র জীবন সন্তান। তার বাকি দুই ভাইবোন শিশু অবস্থায়ই মারা যায়। তিনি তিন বছর বয়সে তার মায়ের সাথে অভিনয় জীবন শুরু করেন। ১৯১৬ সালে ডেস মোইনেসের ওয়েস্ট হাই স্কুল থেকে পড়াশোনা শেষ করার পর তিনি নিউ ইয়র্ক সিটিতে চলে যান এবং সেখানে ভডেভিলে অভিনয় শুরু করেন।

## কর্মজীবন
এমারসনের ব্রডওয়ে মঞ্চে অভিষেক ঘটে ১৯৩০ সালে *লিসিট্রাটা* নাটক দিয়ে। মঞ্চ প্রযোজক নরমান বেল গেডেস তাকে এই নাটকের ল্যাম্পুটো চরিত্রের জন্য বাছাই করেন। তার চলচ্চিত্রে অভিষেক ঘটে *স্মাইলিং ফেসেস* (১৯৩২) চলচ্চিত্র দিয়ে, কিন্তু এরপর তিনি আবার মঞ্চে ফিরে যান। ১৯৪৭ সালে সমালোচক ব্রুকস অ্যাটকিনসন *স্ট্রিট সিন* গীতিনাট্যে তার অভিনয়ের প্রশংসা করেন। এমারসনের অন্যতম স্মরণীয় কাজের একটি হল *[[অ্যাডাম্‌স রিব]]* (১৯৪৯) চলচ্চিত্রে সার্কাসের শক্তিশালী নারী চরিত্র, যিনি অভিনেতা স্পেন্সার ট্রেসিকে উপরে তোলেন; নোয়াধর্মী *ক্রাই অব দ্য সিটি* (১৯৪৮) চলচ্চিত্রে ষড়যন্ত্রকারী; এবং *ওয়েস্টওয়ার্ড দ্য উইমেন* (১৯৫২) চলচ্চিত্রে বধূ চরিত্র। তার সবচেয়ে উল্লেখযোগ্য চরিত্র হল *কেজড* (১৯৫০) চলচ্চিত্রের ইভলিন হার্পার। এই চরিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।

## টীকা

## তথ্যসূত্র

## বহিঃসংযোগ

* 
* 
* টিসিএমডিবিতে হোপ এমারসন
* 

বিষয়শ্রেণী:১৮৯৭-এ জন্ম
বিষয়শ্রেণী:১৯৬০-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২০শ শতাব্দীর মার্কিন গায়িকা
বিষয়শ্রেণী:আইওয়ার অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:ক্যালিফোর্নিয়ায় রোগ সংক্রান্ত মৃত্যু
বিষয়শ্রেণী:যকৃতের রোগে মৃত্যু
বিষয়শ্রেণী:২০শ শতাব্দীর মার্কিন সঙ্গীতশিল্পী
বিষয়শ্রেণী:মার্কিন শক্তি ক্রীড়াবিদ
যাত্রা হ'লো সুরু

***যাত্রা হলো সুরু*** হলো একটি জনপ্রিয় বাংলা চলচ্চিত্র যা পরিচালনা করেন সন্তোষ গাঙ্গুলি। এই চলচ্চিত্রটি  ১৯৫৭ সালের ১৯ এপ্রিল এম পি প্রোডাকশান প্রাইভেট লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রবীন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, পাহাড়ী সান্যাল, কমল মিত্র এবং দীলিপ মুখার্জী।

## কাহিনী

## শ্রেষ্ঠাংশে
* উত্তম কুমার
* সাবিত্রী চট্টোপাধ্যায়
* পাহাড়ী সান্যাল
* কমল মিত্র
* দীলিপ মুখার্জী
* দীপক মুখোপাধ্যায়
* নিশীথ মুখোপাধ্যায়
* শোভা সেন

## সাউন্ডট্রাক

## তথ্যসূত্র

বিষয়শ্রেণী:১৯৫৭-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
লুসিল ওয়াটসন

**লুসিল ওয়াটসন** (২৭ মে ১৮৭৯ - ২৪ জুন ১৯৬২) ছিলেন একজন কানাডিয় অভিনেত্রী। তবে তিনি মার্কিন যুক্তরাষ্ট্রে কাজ করেই জনপ্রিয়তা লাভ করেন। তিনি বর্ষিয়সী নারী চরিত্রে তার কাজের জন্য সুপরিচিত। তিনি *[[ওয়াচ অন দ্য রাইন (চলচ্চিত্র)|ওয়াচ অন দ্য রাইন]]* (১৯৪৩) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।

## প্রারম্ভিক জীবন
ওয়াটসন ১৮৭৯ সালের ২৭শে মে কেবেক প্রদেশের কেবেক সিটিতে জন্মগ্রহণ করেন এবং ওটোয়ায় বেড়ে ওঠেন। তিনি ব্রিটিশ সেনাবাহিনীর কর্মকর্তার কন্যা। তার পিতার ইচ্ছার বিরুদ্ধে তিনি নিউ ইয়র্ক সিটিতে পাড়ি জমান এবং একটি নাট্য বিদ্যালয়ে ভর্তি হন।

## কর্মজীবন
ওয়াটসনের অভিনীত প্রথম চলচ্চিত্র হল ১৯১৬ সালের নির্বাক চলচ্চিত্র *দ্য গার্ল উইথ গ্রিন আইজ*। এটি ১৯০২ সালে ব্রডওয়েতে মঞ্চস্থ ক্লাইড ফিচের নাটকের চলচ্চিত্র সংস্করণ। এরপর তিনি ১৯৩০ সালে *দ্য রয়্যাল ফ্যামিলি অব ব্রডওয়ে* চলচ্চিত্রে অভিনয়ের পূর্ব পর্যন্ত কোন চলচ্চিত্রে অভিনয় করেননি। এই সময়ে তিনি বিভিন্ন মঞ্চনাটকে অভিনয় করেন। তিনি ১৯২৬ সালের মে মাসে ডুডলি ডজেসের নির্দেশনায় অস্কার ওয়াইল্ডের *[[দি ইমপোর্টেন্স অব বিয়িং আর্নেস্ট]]* নাটকে অভিনয় করেন।

ওয়াটসন তার অভিনয় জীবনের শিখরে পৌঁছান নাট্যকার ১৯৪১ সালে ব্রডওয়ে মঞ্চে লিলিয়ান হেলম্যানের ফ্যাসিবাদ-বিরোধী নাট্যধর্মী মঞ্চনাটক *ওয়াচ অন দ্য রাইন*-এ অভিনয়ের মধ্য দিয়ে। এতে শ্রেষ্ঠাংশে অভিনয় করেন পল লুকাস। দুই বছর পর তিনি ও লুকাস এই নাটকের *[[ওয়াচ অন দ্য রাইন (চলচ্চিত্র)|চলচ্চিত্রায়নে]]* (১৯৪৩) তাদের অভিনীত চরিত্রে কাজ করেন। এই চলচ্চিত্রে ফ্যানি ফ্যারেলি চরিত্রে তার অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।

তিনি *[[লিটল উইমেন]]* নাটকের ১৯৪৯ সালের *[[লিটল উইমেন (১৯৪৯-এর চলচ্চিত্র)|চলচ্চিত্ররূপে]]* আন্ট মার্চ চরিত্রে অভিনয় করেন। পরের বছর তিনি অতি-নাটকীয় *হ্যারিয়েট ক্রেইগ* চলচ্চিত্রে তার *দ্য উইমেন* চলচ্চিত্রের সহশিল্পী জোন ক্রফোর্ডের সাথে অভিনয় করেন।

## ব্যক্তিগত জীবন ও মৃত্যু
১৯১০-এর দশকের শুরুতে তিনি নির্বাক চলচ্চিত্র তারকা রকলিফ ফেলোয়াসকে বিয়ে করেন। তাদের কোন সন্তান ছিল না। তিনি ১৯২৮ সালে ৫০ বছর বয়সে ঔপন্যাসিক ও নাট্যকার লুইস ইভান শিপম্যানের সাথে বিবাহবন্ধনে আবদ্ধ হন। শিপম্যান তার চেয়ে ১০ বছরের বড় ছিলেন। এটি তাদের দুজনেরই দ্বিতীয় বিবাহ। শিপম্যানকে বিয়ের পর ১৯৩০-এর দশকের শুরুতে তিনি মঞ্চ অভিনয় থেকে অবসর নেন এবং ফ্রান্সে পাড়ি জমান। শিপম্যান ১৯৩৩ সালে মারা যান।

ওয়াটসন ১৯৬২ সালের ২৫শে জুন ৮৩ বছরে বয়সে হার্ট অ্যাটাকে আক্রান্ত হয়ে মৃত্যুবরণ করেন। তাকে নিউ ইয়র্কের হ্যাস্টিংস-অন-হাডসনের মাউন্ট হোপ সেমাট্রিতে সমাহিত করা হয়।

## তথ্যসূত্র

### উৎস
* 

## বহিঃসংযোগ

* 
* 
* 
* Lucile Watson portraits Broadway 1910s or 20s NYP Library

বিষয়শ্রেণী:১৮৭৯-এ জন্ম
বিষয়শ্রেণী:১৯৬২-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:কানাডীয় চলচ্চিত্র অভিনেত্রী
বিষয়শ্রেণী:কানাডীয় টেলিভিশন অভিনেত্রী
বিষয়শ্রেণী:কানাডীয় মঞ্চ অভিনেত্রী
বিষয়শ্রেণী:কেবেক সিটির অভিনেত্রী
বিষয়শ্রেণী:মার্কিন যুক্তরাষ্ট্রে কানাডীয় প্রবাসী
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:মার্কিন যুক্তরাষ্ট্রে কানাডীয় প্রবাসী অভিনেত্রী
ট্রাপিজিয়াম

ট্রাপিজিয়াম হলো চতুর্ভুজের একটি বিশেষ রূপ। যে চতুর্ভুজের এক জোড়া বিপরীত বাহু সমান্তরাল, তাকে  **এক বাহু সমান্তরাল চতুর্ভুজ** বা **ট্রাপিজিয়াম** বলে। অপর যে বিপরীত বাহুযুগলের কথা এখনও বলা হয়নি সেই বাহুদ্বয় পরস্পরের সমান হলেও ট্রাপিজিয়াম গঠন করা সম্ভব। এক্ষেত্রে অর্থাৎ ট্রাপিজিয়ামের অসমান্তরাল বাহুদ্ব পরস্পরের সমান হলে এটি হবে সমদ্বিবাহু ট্রাপিজিয়াম।

ভাষা ও ভৌগোলিক অবস্থানের ভিত্তিতে ট্রাপিজিয়াম ও ট্রাপিজয়িড সম্পর্কে সারা দুনিয়ায় পরস্পরবিরোধী একটি ধারণা প্রচলিত আছে। ট্রাপিজিয়াম শেখার শুরুতে সে বিষয়টি সম্পর্কে পরিষ্কার ধারণা থাকা জরুরী। বৃটেনে যা ট্রাপিজিয়াম (Trapezium in UK) = যুক্তরাষ্ট্রে তা ট্রাপিজয়িড (Trapezoid in US) বৃটেনে যা বিষমবাহু চতুর্ভুজ (Irregular Quadrilateral in UK) = যুক্তরাষ্ট্রে তা ট্রাপিজিয়াম (Trapezium in US) 

## ক্ষেত্রফল
থাম্ব|ট্রাপিজিয়ামের ক্ষেত্রফল
ট্রাপিজিয়ামের দুইটি সমান্তরাল বাহু যথাক্রমে   এবং বাহুদ্বয়ের দৈর্ঘ্যের যোগফল *m*  ও সমান্তরাল বাহুদ্বয়ের মধ্যবর্তী দূরত্ব "h" হলে, একটি ট্রাপিজিয়ামের ক্ষেত্রফল নিম্নোক্ত সূত্র ব্যবহার করে *K* দ্বারা প্রকাশ করা যায়। 

: K = \frac{1}{2} (a+b) \cdot h =\frac{1}{2} mh

## তথ্যসূত্র

বিষয়শ্রেণী:জ্যামিতি
বিষয়শ্রেণী:জ্যামিতিক আকৃতি
বিষয়শ্রেণী:বিভিন্ন প্রকার চতুর্ভুজ
বিষয়শ্রেণী:প্রাথমিক আকার
কোভিড-১৯ এর বৈশ্বিক মহামারীতে মৃত্যু

এই পৃষ্ঠায় করোনা-বিষাণু রোগ ২০১৯<sup>(খ্রিষ্টীয়)</sup>/১৪২৬<sup>(বঙ্গীয়)</sup> (কোভিড-১৯) মহামারি থেকে মৃত্যুর ক্রমবর্ধমান সংখ্যা রয়েছে যা প্রতিটি দেশ এবং অঞ্চল বিশ্ব স্বাস্থ্য সংস্থার নিকট প্রতিবেদিত করেছে এবং পরবর্তী দৈনিক 'পরিস্থিতি প্রতিবেদনে' প্রকাশিত হয়েছে।

একটি পরিচালনাযোগ্য পৃষ্ঠার প্রস্থ রাখতে, প্রতি মাসের শুরুতে এবং মাঝামাঝি সময়ে একটি নতুন মেজ় শুরু করা হলো।

## ১৭ জুলাই ২০২০ এর অবস্থা
;বিশ্বব্যাপী
* ৯২ টি দেশ ও অঞ্চলে ১০০+ মৃত্যু
* ৪১ টি দেশে ১,০০০+ মৃত্যু
* ১১ টি দেশে ১০,০০০+ মৃত্যু
* ১ টি দেশে ১০০,০০০+ মৃত্যু

## জানুয়ারি ২০২০

## ফেব্রুয়ারি ২০২০
### প্রথমার্ধ

### দ্বিতীয়ার্ধ

## মার্চ ২০২০
### প্রথমার্ধ

### দ্বিতীয়ার্ধ

## এপ্রিল ২০২০
### প্রথমার্ধ

### দ্বিতীয়ার্ধ

## মে ২০২০
### প্রথমার্ধ

### দ্বিতীয়ার্ধ

## জুন ২০২০
### প্রথমার্ধ

### দ্বিতীয়ার্ধ

## জুলাই ২০২০
### প্রথমার্ধ

### দ্বিতীয়ার্ধ

## আরও দেখুন

## তথ্যসূত্র

## External links
* COVID-19 Risk Factors

Deaths

বিষয়শ্রেণী:কোভিড-১৯ বৈশ্বিক মহামারিতে মৃত্যু
নিকোসিয়া

**নিকোসিয়া** ( ;  ;  ; ; Cypriot Arabic: ) সাইপ্রাসের রাজধানী ও বৃহত্তম শহর। এটি পেডিয়োস নদীর তীরে মেসোরিয়া সমভূমির কেন্দ্রস্থলে অবস্থিত। নিকোসিয়া ইউরোপীয় ইউনিয়নের সদস্য রাষ্ট্র সমুহের সবচেয়ে দক্ষিণ পূর্বে রাজধানী। এটি ৪,৫০০ বছরের বেশি সময় ধরে মানুষের আবাসস্থল এবং ১০ শতকের পর থেকে সাইপ্রাসের রাজধানী।

১৯৬০ এর দশকের সাইপ্রাস আন্ত দ্বন্দ্বের ফলে সাইপ্রাসের রাজধানী নিকোসিয়া বিভক্ত হয় এবং ১৯৬৩ সাল থেকে উত্তর অংশ তুর্কি সাইপ্রিয়টর্স (তুর্কি জাতিগত সাইপ্রাসীয়) ও দক্ষিণ অংশ গ্রিক সাইপ্রিয়টর্স (গ্রিক জাতিগত সাইপ্রাসীয়) দ্বারা নিয়ন্ত্রণ হল।

বিচার বিভাগীয় এবং প্রশাসনিক কার্য ছাড়াও, নিকোসিয়া নিজেকে দ্বীপের অর্থনৈতিক রাজধানী এবং এর প্রধান আন্তর্জাতিক ব্যবসা কেন্দ্র হিসাবে নিজেকে প্রতিষ্ঠিত করেছে। ২০১৮ সালে, নিকোসিয়া আপেক্ষিক ক্রয় ক্ষমতা অনুযায়ী বিশ্বের ৩২তম ধনী শহর ছিল।

## প্রশাসনিক বিন্যাস
বৃহত্তর নিকোসিয়া কয়েকটি পৌর সংস্থা দ্বারা শাসিত হয়। শহরের মূল কেন্দ্রস্থলটি নিকোসিয়া পৌরসভা দ্বারা শাসিত হয়। অন্যান্য পৌরসভাগুলো হল স্ট্রভোলস, লাকাতামিয়া, ল্যাটসিয়া, আগলন্দিয়া, এনগমি, অ্যাজিওস ধোমতিওস এবং নবগঠিত (২০১১ হিসাবে) ইয়েরি ও তেসরি।

## শিক্ষা
থাম্ব|210x210পিক্সেল|সাইপ্রাস বিশ্ববিদ্যালয় (ইউসিওয়াই)
নিকোসিয়া ছাত্র ছাত্রীদের জন্য একটি ভালো মানের শিক্ষা শহর। এখানে আটটি বিশ্ববিদ্যালয় রয়েছে। সাইপ্রাস বিশ্ববিদ্যালয়, নিকোসিয়া বিশ্ববিদ্যালয়, ইউরোপীয়ান ইউনিভার্সিটি সাইপ্রাস, সাইপ্রাস উন্মুক্ত বিশ্ববিদ্যালয়, ফ্রেডেরিক বিশ্ববিদ্যালয়, নেয়ার ইস্ট ইউনিভার্সিটি, ভূমধ্যসাগরীয় কারপাসিয়া বিশ্ববিদ্যালয়, সাইপ্রাস আন্তর্জাতিক বিশ্ববিদ্যালয়।

## অর্থনীতি
নিকোসিয়া সাইপ্রাসের অর্থনীতি ও বাণিজ্যের প্রাণকেন্দ্র। সাইপ্রাস পপুলার ব্যাংক, ব্যাংক অব সাইপ্রাস, হেলেনিক ব্যাংক সহ সাইপ্রাসের সব ব্যাংকের প্রধান কার্যালয় নিকোসিয়ায় অবস্থিত। এছাড়াও সাইপ্রাসের কেন্দ্রীয় ব্যাংক রাজধানীর এক্রোপলিস অঞ্চলে অবস্থিত। এখানে অনেক আন্তর্জাতিক বাণিজ্যিক প্রতিষ্ঠানের সাইপ্রাসীয় সদর দপ্তর রয়েছে, যেমন; পিডব্লিউসি, ডেলোয়টি, কেপিএমজি, আর্নেস্ট অ্যান্ড ইয়ং।

## যোগাযোগ
নিকোসিয়া একটি আধুনিক মোটরওয়ে নেটওয়ার্কের মাধ্যমে সাইপ্রাসের অন্যান্য বড় শহরগুলির সাথে যুক্ত। এ১ নিকোসিয়াকে দক্ষিণের লিমাসলের সাথে সংযুক্ত করেছে এবং এ৬ লিমাসোল থেকে পাফোসের সাথে। এ২ নিকোসিয়াকে দক্ষিণ পূর্বের শহর লারনাকার সাথে এবং এ৩ লারনাকা থেকে আইয়া নাপাকে যুক্ত করেছে। নিকোসিয়া দুটি আন্তর্জাতিক বিমানবন্দরের সাথে যুক্ত; পাফোস আন্তর্জাতিক বিমানবন্দর ও লারনাকা আন্তর্জাতিক বিমানবন্দর। ১৯৭৪ সাল থেকে নিকোসিয়া আন্তর্জাতিক বিমানবন্দরের বাণিজ্যিক অপারেশন বন্ধ; এটি সবুজ লাইন বাফার জোনের মধ্যে অবস্থিত এবং সাইপ্রাসে জাতিসংঘ শান্তিরক্ষা বাহিনীর সদর দপ্তর হিসাবে ব্যবহৃত হয়।

## আরও দেখুন
* উত্তর নিকোসিয়া
* বিভক্ত শহরগুলোর তালিকা

## তথ্যসূত্র

বিষয়শ্রেণী:ইউরোপের রাজধানী
বিষয়শ্রেণী:সাইপ্রাসের শহর
বিষয়শ্রেণী:এশিয়ার রাজধানী
দ্বিতীয় আহমেদ

**দ্বিতীয় আহমদে** ( *আহ‌মেদ-ই-সা‌নি* (২৫ ফেব্রুয়ারি ১৬৪৩ অথবা ১ আগস্ট ১৬৪২ – ৬ ফেব্রুয়ারি ১৬৯৫) ছিলেন ১৬৯১-১৬৯৫ পর্যন্ত উসমানীয় সাম্রাজ্যের একজন সুলতান।

## প্রাথমিক জীবন
দ্বিতীয় আহমেদের জন্ম ১৮ই ফেব্রুয়ারি ১৬৪৩ বা ১ আগস্ট ১৬৪২ সালে যিনি সুলতান ইব্রাহিম এবং মুয়াজ্জেজ সুলতানের পুত্র।  ২১ অক্টোবর ১৬৪৯ সালে, আহমেদ এবং তার ভাই মেহমেদ এবং সুলাইমানের সুন্নতে খতনা করা হয়েছিল।  

তার বড় ভাইদের রাজত্বকালে আহমেদ কাফেসে বন্দী ছিলেন এবং তিনি সেখানে প্রায় ৪৩ বছর অবস্থান করেন।

## তথ্যসূত্র

বিষয়শ্রেণী:১৬৪৩-এ জন্ম
বিষয়শ্রেণী:১৬৯৫-এ মৃত্যু
বিষয়শ্রেণী:মহান তুর্কি যুদ্ধের উসমানীয় ব্যক্তি
বিষয়শ্রেণী:১৭শ শতাব্দীর উসমানীয় সুলতান
বিষয়শ্রেণী:উসমানীয় সাম্রাজ্যের তুর্কি
লম্বা চুল

**লম্বা চুল** একধরণের হেয়ারস্টাইল যেখানে মাথার চুলের যথেষ্ট দৈর্ঘ্য বৃদ্ধি করতে দেওয়া হয়। লম্বা চুলের দৈর্ঘ্যের বিষয়টি এক সংস্কৃতি থেকে অন্য সংস্কৃতিতে বা একই সংস্কৃতির মধ্যেও ভিন্ন হতে পারে। উদাহরণস্বরূপ, কিছু সংস্কৃতিতে চিবুক পর্যন্ত  দৈর্ঘ্যের চুলযুক্ত একজন মহিলার চুলকে ছোট চুল বলা যেতে পারে, আবার একই সংস্কৃতিতে ঐ একই  চুলের দৈর্ঘ্যযুক্ত একজন পুরুষের চুলকে লম্বা চুল বলা হয়।

বহু সংস্কৃতিতে ছোট দৈর্ঘ্যের চুল থাকা পুরুষদের সমাজের নিয়ন্ত্রণাধীন হিসাবে দেখা হয়, যেমন- সামরিক বা কারাগারে থাকাকালীন বা কোনও অপরাধের শাস্তি হিসাবে থাকা ব্যক্তিদের। মহিলাদের দীর্ঘ চুল সাধারণত পুরুষ এবং মহিলা উভয়ের কাছেই সকল সংস্কৃতি জুড়ে আকর্ষণীয় বলে বিবেচিত হয়

## জৈব গুরুত্ব

মানুষ, ঘোড়া, বনমানুষ এবং সিংহরা জীব প্রজাতিদের মধ্যে কয়েকটি প্রজাতি  যারা তাদের মাথার চুল বা কেশর খুব দীর্ঘ আকারে বাড়াতে পারে। প্রাকৃতিক নির্বাচনের ফলস্বরূপ, ২.৫-৩ মিলিয়ন বছর পূর্বে বনের বাসস্থান থেকে উন্মুক্ত সাভানায় স্থানান্তরিত হওয়ার সময় মানুষ হোমিনিড হিসাবে তাদের পশম হারিয়েছিল বলে মনে করা হয়; এই বিকাশটি নিরক্ষীয় অঞ্চলের নিকটেই অতিরিক্ত উত্তপ্ত হওয়া ছাড়াই দ্রুত হয়েছিল এবং প্রাণী শিকার করা সম্ভব করে তুলেছিল । মাথার চুলগুলি ব্যতিক্রম ছিল, যা বেঁচে থাকার বৈশিষ্ট্যসূচক ছিল কারণ এটি সূর্যের রশ্মি থেকে রক্ষা করার জন্য মাথার ত্বকের তাপ নিরোধক হিসেবে কাজ করে, অতিবেগুনী বিকিরণ (ইউভি) থেকে রক্ষা করে এবং শীতলতা সরবরাহ করে (যখন ভেজানো চুল থেকে ঘামের বাষ্প হয়)। 

বিজ্ঞানীরাও যৌন নির্বাচনের ফলস্বরূপ খুব দীর্ঘ চুল গজানোর দক্ষতা দেখেন, যেহেতু দীর্ঘ এবং স্বাস্থ্যকর চুল উর্বরতা এবং তারুণ্যের লক্ষণ।

## মনোবৈজ্ঞানিক গুরুত্ব
নৃতাত্ত্বিক বিশেষজ্ঞরা অনুমান করেছেন যে লম্বা মাথার চুলের কার্যকরী তাৎপর্যটি হতে পারে সৌন্দর্যবোধ।

## লম্বা চুলের দৈর্ঘ্য

File:Apocalyptica Drive With Full Force 2018 20.jpg|ফিনিশ সেলোবাদক পার্ট্টু কিভিলাক্সো'র মিড ব্যাক দীর্ঘ চুল।
File:背中 (2828530544).jpg|একজন জাপানি মহিলার কোমর পর্যন্ত দীর্ঘ চুল।
File:" 12 - ITALY - FIAT - Girls at Bologna Motorshow 2012 01.jpg|একজন ইতালিয় মহিলার ঊরু পর্যন্ত দীর্ঘ চুল। 
File:Very long hair woman and her friend Sri Lanka.jpg|একজন শ্রীলঙ্কান মহিলার ঐতিহ্যগত দীর্ঘ চুল। 
File:Yungchen Lhamo.jpeg|একজন তিব্বতী মহিলার হাঁটু পর্যন্ত দীর্ঘ চুল। 

চুলের দৈর্ঘ্য প্রায়শই কপালের মাথার ত্বকের লাইন থেকে মাথার খুলির সর্বোচ্চ বিন্দু থেকে সমাপ্তির অবধি পরিমাপ করা হয় এবং কখনও কখনও মুকুট পর্যন্ত পরিমাপ করা হয়ে থাকে যার ফলস্বরূপ গড় হিসেব ১০ সেন্টিমিটার নিম্ন মানের হয়।

## তথ্যসূত্র

বিষয়শ্রেণী:চুলের ধরন
বিষয়শ্রেণী:চুলের শৈলী
কস্তাসিয়েল্লা কুরোশিমাই

***কস্তাসিয়েল্লা কুরোশিমাই*** বা *Costasiella kuroshimae* (এটি "লিফ স্লাগ", "পত্র স্লাগ" কিংবা "লিফ শিপ", "পাতা ভেড়া" নামেও পরিচিত) হচ্ছে সাকাগ্লোস্‌সা সামুদ্রিক স্লাগের একটি প্রজাতি। এটি কস্তাসিয়েলিদে পরিবারভুক্ত খোলসবিহীন সামুদ্রিক অপিস্তোব্রাঙ্কিয়া গ্যাস্ট্রোপোডা (উদরপদী) শ্রেণির মলাস্কা। এগুলো৫ মিলিমিটার থেকে সর্বোচ্চ ১ সেমি পর্যন্ত লম্বা হতে পারে।

তাদের দুটি কালো চোখ এবং দুটি "রাইনোফোর" (গণ্ডারের মতো খড়্গ) রয়েছে যা তাদের মাথার শীর্ষভাগ থেকে বেরিয়ে আসে। এগুলো দেখতে ভেড়ার কান বা পোকামাকড়ের অ্যান্টেনার মতো দেখালেও এর সাধারণ নাম "পাতা ভেড়া"।

এই প্রাণীটি সালোকসংশ্লেষণ প্রক্রিয়ায় খাদ্য তৈরি করতে পারে। কারণ, এরা খাদ্য হিসেবে শৈবাল গ্রহণ করে শৈবালের দেহে থাকা ক্লোরোপ্লাস্ট ক্লেপ্টোপ্লাস্টি নামক প্রক্রিয়ায় নিজ দেহে ধরে রাখতে পারে। এই ক্লোরোপ্লাস্টের সহায়তায় এই প্রাণীটি উদ্ভিদের মতো সালোকসংশ্লেষণ করতে পারে।

## অবস্থান
১৯৯৩ সালে জাপানি দ্বীপ কুরোশিমা উপকূলে সর্বপ্রথম এই প্রাণীটি আবিষ্কৃত হয়। জাপান, ইন্দোনেশিয়া এবং ফিলিপাইনের কাছাকাছি সমুদ্রে এদের দেখতে পাওয়া যায়।

এদের "টাইপ লোকালিটি" হচ্ছে: কুরোশিমা, তেকতোমি, ওকিনাওয়া, রায়ক্যু দ্বীপপুঞ্জ, জাপান।

## চিত্রশালা

Costasiella Kuroshimae (19080120525) (2).jpg|একটি *কস্তাসিয়েল্লা কুরোশিমাই*-এর সম্মুখ ছবি।
Costasiella kuroshimae taken in Anilao Philippines.png| একটি *কস্তাসিয়েল্লা কুরোশিমাই*; ফিলিপাইনের বাতাঙ্গাসের সিক্রেট বে আনিলো ডাইভ সাইট থেকে নেওয়া
Costasiella sp (19797152176).jpg|কস্তাসিয়েল্লা কুরোশিমাই, ওয়াকাতোবি জাতীয় উদ্যান, ২০১৫
Costasiella kuroshimae, Koh Phangan.jpg|কোহ ফাঙ্গানে কস্তাসিয়েল্লা কুরোশিমাই, ২০১৪
Costasiella y puesta.jpg|ইন্দোনেশিয়ার বালিতে কস্তাসিয়েল্লা কুরোশিমাই।



## তথ্যসূত্র

## বহিঃসংযোগ
* চিত্রশালা
* 

বিষয়শ্রেণী:সামুদ্রিক প্রাণী
মার্জরি মেইন

**ম্যারি টমলিনসন** (২৪ ফেব্রুয়ারি ১৮৯০ - ১০ এপ্রিল ১৯৭৫), যিনি **মার্জরি মেইন** নামে পরিচিতি, ছিলেন একজন মার্কিন চরিত্রাভিনেত্রী ও সঙ্গীতশিল্পী। হলিউডের ধ্রুপদী যুগের এই অভিনেত্রী ১৯৪০ ও ১৯৫০-এর দশকে মেট্রো-গোল্ডউইন-মেয়ারের চুক্তিবদ্ধ শিল্পী হিসেবে ও মা অ্যান্ড পা কেটল ধারাবাহিকের দশটি চলচ্চিত্রে মা কেটল চরিত্রে তার কাজের জন্য সর্বাধিক পরিচিত। তিনি ভডেভিল ও মঞ্চে অভিনয়ের মধ্য দিয়ে তার কর্মজীবন শুরু করেন এবং পরবর্তীকালে বেশ কিছু ধ্রুপদী চলচ্চিত্রে অভিনয় করেন, তন্মধ্যে রয়েছে *ডেড এন্ড* (১৯৩৭), *দি উইমেন* (১৯৩৯), *ডার্ক কমান্ড* (১৯৪০), *দ্য শেফার্ড অব দ্য হিলস* (১৯৪১), *মিট মি ইন সেন্ট লুইস* (১৯৪৪) এবং *ফ্রেন্ডলি পারসুয়েশন* (১৯৫৬)। তিনি *দি এগ অ্যান্ড আই* (১৯৪৭) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।

## প্রারম্ভিক জীবন
মার্জরি মেইন ১৮৯০ সালের ২৪শে ফেব্রুয়ারি ইন্ডিয়ানা অঙ্গরাজ্যের ম্যারিয়ন কাউন্টির অ্যাক্টনে জন্মগ্রহণ করেন। তার প্রকৃত নাম ম্যারি টমলিনসন। তার পিতা রেভারেন্ড স্যামুয়েল জে. টমলিনসন এবং মাতা জেনি এল. (বিবাহপূর্ব ম্যাকগাফি)। তিনি তার পিতামাতার দ্বিতীয় সন্তান। তার মাতামহ ডাক্তার স্যামুয়েল ম্যাকগাফি অ্যাক্টনের চিকিৎসক ছিলেন, এবং তিনিই তার প্রসব করান।

টমলিনসনের তিন বছর বয়সে তারা সপরিবারে ইন্ডিয়ানাপোলিসে চলে যান, সেখানে তার পিতা হিলসাইড খ্রিষ্টান গির্জায় পাসটর (ভিন্নমতালম্বী গির্জার যাজক) ছিলেন। চার বছর পর তারা গোশেন ও পরে একহার্টে চলে যান। ১৯০০-এর দশকের শুরুর দিকে টমলিনসন পরিবার ফেয়ারল্যান্ডের নিকটবর্তী একটি খামারবাড়িতে বসতি গড়েন।

## টীকা

## তথ্যসূত্র

### উৎস

* 
* 

## বহিঃসংযোগ

* 
* 
* 
* 
* Literature on Marjorie Main

বিষয়শ্রেণী:১৮৯০-এ জন্ম
বিষয়শ্রেণী:১৯৭৫-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:ইন্ডিয়ানার অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন বেতার অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী
বিষয়শ্রেণী:ক্যালিফোর্নিয়ায় ক্যান্সারে মৃত্যু
বিষয়শ্রেণী:ফুসফুসের ক্যান্সারে মৃত্যু
বিষয়শ্রেণী:হলিউড হিলসের ফরেস্ট লন মেমোরিয়াল পার্কে সমাহিত